Netið , auglýsendur og heilsufarsupplýsingar AuglÝsendur og ríkisstjórn Bandaríkjanna komu sér nýverið saman um siðareglur varðandi notkun á upplýsingum sem fólk veitir um einkahagi sína á veraldarvefnum . Um er að ræða upplýsingar sem notendur vefsíðna , meðal annars um heilbrigðismál og lækningar , veita á vefnum . Þeirra á meðal eru vefsíður á borð við WebMD og drkoop.com . Megininntak siðareglnanna er að á vefsíðum þar sem almenningur veitir upplýsingar um einkahagi sína , skuli skýrt koma fram hver stefna viðkomandi vefs er gagnvart auglýsendum . Auk þess skuli vera gefinn kostur á að merkja við þar til gerðan reit ef notandi vill ekki að persónuupplýsingar um hann verði framseldar til auglýsenda . Skiptar skoðanir eru um ágæti siðareglnanna . Áður en þær voru settar höfðu notendur vefsíðna af þessu tagi enga hugmynd um hvernig farið yrði með upplýsingar þær er þeir veittu . Lyfjafyrirtæki gat keypt allar upplýsingar tiltekinnar vefsíðu og sent auglýsingar til þeirra einstaklinga sem notuðu síðurnar . Slíkar upplýsingar gátu jafnvel dreifst til hundraða auglýsenda . Reglunum er ætlað að bæta úr þessu ástandi , en þær hafa verið gagnrýndar harðlega fyrir að ná allt of skammt . Notandi þarf sérstaklega að taka fram ef hann vill ekki að upplýsingar um hann séu framseldar auglýsendum . Gagnrýnendur reglnanna vilja snúa þessu við , þannig að merkt sé við leyfi til að nota slíkar upplýsingar . Nýskipaður viðskiptaráðherra Bandaríkjanna , Norman Y. Mineta , telur að þegar reglurnar komi að fullu í gagnið muni þær duga fullkomnlega til að veita nauðsynlega persónuvernd . Gagnrýnendur reglnanna telja að þær hafi fyrst og fremst verið settar til að koma í veg fyrir að Bandaríkjaþing samþykkti strangari löggjöf . Reglurnar veiti notendum vefsins falskt öryggi og auðvelt sé að yfirsjást hvernig skuli segja sig frá notkun gagnanna . Einnig hefur það verið gagnrýnt hve óskýrt sé hvað skuli skilgreint sem ,, viðkvæmar persónuupplýsingar " en reglunum er fyrst og fremst ætlað að ná yfir þess konar gögn . Umræða um þetta mál hófst á vef American Medical News með grein dagsettri 21. ágúst 2000 . Þeir sem vilja taka þátt í henni geta farið á slóðina : www.ama-assn.org / sci-pubs / amnews / pick _ 00 / gvsb 0821. htm /